
Geil (festmény- és verssorozat)

Kulcsszavak: művészet; festészet; relief; expresszív
Dolgozatom témája egy pár újra egymásra találásának folyamatáról szól.
Mi szükséges ahhoz, hogy egy kapcsolat helyesen és egészségesen működjön? 
Kutató munkám során számos a témámhoz jól illeszkedő alkotást is olvastam és általuk arra a következtetésre jutottam, hogy a legfontosabb tényező a kommunikáció.
A projekt három festményből és a velük azonos címmel ellátott három szabad versekből áll. A képek vegyes technikával készültek, olajfesték, gipszpólya, szén és pasztellkréta segítségével.
Munkáimat az absztrakt és az expresszionizmus ötvözetének minősíteném, mivel gyakran egyesítem az absztrakt és a figuratív elemeket, miközben érzelmeim vizuális megjelenítésén dolgozom.
A színhasználat hasonlóképpen korábbi alkotásaimhoz itt is lényeges. A színek ugyanis az érzelmekkel hozhatóak összefüggésbe. Minden szín más és más érzelmet kelt az emberben.
A projekt versei szabad versek, azaz hagyományos rímek és versmérték nélkül íródtak, ezáltal a vers sokkal gördülékenyebb és természetesebb érzést kelthet, mivel a szavak és a mondatok úgy áramlanak össze, hogy a költő és az olvasó saját hangjának érezhesse őket.
A címben szereplő geil kifejezés egy német szóból ered, melynek jelentése émelyítően érzelgős. Ezt elsősorban színművekre és egyéb műalkotásokra használják, de jelenesetben magamat és a téma megfogalmazásomat illetném ezzel a jelzővel. Tekintve, hogy a téma meglehetősen személyes az alkotásokon magamat is megjelenítem. Minden kép a hozzá tartozó versel nyer értelmet, és ezáltal válnak láthatóvá az egymásra találás fokozatai. 
Ahogy a gyászt felváltja a vágy.



